H I R V I S E U R U E E N    S Ä Ä N N Ö T   2017

KEMILÄN SEUDUN METSÄSTÄJÄT RY

							
							1 ( 7 )

KEMILÄN SEUDUN METSÄSTÄJÄT R.Y.	
	HIRVISEURUEEN SÄÄNNÖT 04.02.2017

				1 §

Osallistumisoikeus	
		Hirvenmetsästykseen ovat oikeutettuja osallistumaan seuran 15 vuotta täyttäneet ja seuran sääntöjen 4 § vaaditut ehdot täyttäneet jäsenet, siten että, kutakin metsästysvuokrasopimusta kohti hyväksytään vain yksi varsinainen jäsen metsästyskaudella ja varajäseniä kulloinkin sopimuksen mukaan. Edellä mainittuun metsästysvuokrasopimukseen luetaan kaikki vuokramiehen tai hänen oikeudenomistajien kaikki seuralle vuokraamat alueet.
Hirviseurueeseen osallistujat eivät saa osallistua Kuusamon pitäjän alueella toisen metsästysseuran tai valtion maiden hiriviseurueeseen sinä metsästyskautena, poisluettuina yhteismetsien maille muodostetut hirviseurueet.

Ilmoittautuminen	
		Seuran johtokunta kutsuu lehti-ilmoituksella määräämänään aikana hirvenmetsästykseen osallistuvat koolle. Tähän hirviseurueen muodostamista koskevaan tilaisuuteen tulee jokaisen seurueeseen aikovan saapua henkilökohtaisesti tai hyväksyttävän esteen sattuessa asiamiehen välityksellä.

				2 §

Järjestäytyminen	
Ensimmäisessä pykälässä mainitussa kokouksessa hyväksytään hirviseurueen jäsenet, näin muodostetaan hirviseurue.

Johtaja		
Hirviseurue valitsee tässä kokouksessa kutakin metsästyskautta varten keskuudestaan metsästyksen johtajan ja tarpeellisen määrän varajohtajia, joiden ensisijaisena tehtävänä on hirvenmetsästyksen järjestäminen ja valvonta siten, että se tapahtuu lakien ja määräysten mukaisesti loukkaamatta toisten seurojen, seurueitten tai yksityisten henkilöiden oikeuksia.

Varajohtajat		
Varajohtajat toimivat seurueesta muodostettavien ampuja- ja ajomiesryhmien johtajina sekä vastaavat seurueen johtamisesta numerojärjestyksen (1...2 jne.) mukaisesti johtajan tai edellisen varajohtajan estyneenä ollessa.

 									2 ( 7 )

 	Tuomaristo	
		Metsästyksen johtaja puheenjohtajana ja varajohtajat muodostavat tuomariston, joka käsittelee ja päättää metsästykseen kuuluvat ja siitä johtuvat asiat.

Valitusmenettely	
Mikäli hirviseurueen jäsen ei tyydy tuomariston päätökseen hänellä on oikeus valittaa siitä kirjallisesti seuran johtokunnalle. Määräaika valituksen tekemiseen on seitsemän (7) päivää siitä päivästä, jona tuomariston ratkaisu julistettiin tai annettiin, tätä päivää määräaikaan lukematta.

				3 §

Lain tuntemus	
		Hirviseurueen jäsenen tulee tutustua ennen metsästyksen alkamista
		hirvenmetsästystä koskeviin voimassaoleviin säännöksiin. Mikäli jä-
		sen laiminlyö tämän velvollisuutensa taikka tahallaan tai huolimatto-
		muuttaan rikkoo hyviä metsästystapoja, tuomaristo voi erottaa hänet
		seurueesta määräajaksi. Jäsenellä ei ole tällöin oikeutta saada takai-
		sin hirvenmetsästystä varten suorittamiaan maksuja.

				4 §

Hirvikoira		
		Hirvikoiran käytöstä päättää tuomaristo aina erikseen. Koiran käyttö
		olisi suositeltavaa mm. haavoittuneen eläimen etsinnässä ja vasan
		metsästyksessä.
				
				5 §

Ampujan velvoite	
		Ampumaluvan omaava jäsen on velvollinen huolehtimaan aseensa
		kunnosta.
Hänet velvoitetaan suorittamaan johtajan tai varajohtajan valvonnassa koeammunta, viiden (5) laukauksen pystyammunta hirvikuviotauluun 100 metrin matkalta, hyväksyttävään suoritukseen vaaditaan viisi (5) osumaa kuvioon.
Sellaiselta ampumaluvan omaavalta jäseneltä, jolla on sinä vuonna suoritettu hirvenampumakoe, ei vaadita seuran koeammuntaa.
Mikäli hänen aseessaan tai aseen käsittelyssään havaitaan sellaisia puutteita tahi vikoja, jotka saattavat aiheuttaa vaaraa hänelle itselleen taikka muille, tuomariston on välittömästi siirrettävä hänet ajomieheksi. Tämä siirto on voimassa niinkauan, kunnes puutteet ja viat on korjattu ja tuomaristo asiasta toisin päättää.
					3 ( 7 )

				6 §

Rikkomus- ja
rangaistus-
seuraamus		
		Mikäli jäsen ampuu muun kuin ammuttavaksi määrätyn tai sovitun hir-
		vieläimen tai muun eläimen taikka haavoittaa, ampuu ohi, ampumati-
		lanteessa muutoin aiheuttaa seurueelle mainittavan haitan taikka muu-
		toin käyttäytyy ohjeiden ja määräysten vastaisesti, tuomariston on kä-
		siteltävä asia viipymättä sen tapahduttua ja päätettävä rangaistusseu-
		seuraamuksesta.
Jäsen, joka on haavoittanut hirveä, on osallistuttava haavoittuneen eläimen jäljittämiseen niinkauan, kuin se on tarpeellista ja estyneenä ollessaan järjestettävä tähän tehtävään toinen jäsen sijaisekseen. Tuomaristo voi ottaa tätä koskevan asian käsiteltäväkseen ja tehdä tilanteen ja olosuhteiden kulloinkin edellyttämiä päätöksiä.
Törkeästä rikkomuksesta tuomariston tulee ilmoittaa seuran johtokunnalle, joka voi kieltää rikkomukseen syypään osallistumasta hirvenmetsästykseen useampana kuin yhtenä metsästyskautena.
Tuomaristo voi erottaa RIKKOMUKSEEN SYYLLISTYNEEN JÄSENEN hirviseurueesta tai siirtää ajomieheksi määrätyksi ajaksi.
Seurueesta erotetulla ei ole oikeutta saada jakamattomia lihaosuuksia eikä suorittamiaan maksuja.

				7 §

 	Varusteet, asiakirjat	
		Metsästykseen osallistuessaan jäsenen tulee aina pitää mukanaan
		säännösten edellyttämät ja muutoin tarpeelliset varusteet ja asiakirjat.
Mikäli tässä suhteessa ilmenee puutteita, mets.johtajan tai varajohtajan on kiellettävä ja estettävä jäsenen osallistuminen metsästykseen siihen saakka, kunnes puutteet on korjattu.

				8 §

 	Alkoholi		
		Mikäli jäsen osallistuu metsästykseen alkoholin vaikutuksen alaisena,
		taikka hän käyttäytyy muutoin sopimattomasti, mets.johtajan tai vara-
		johtajan on estettävä hänen osallistumisensa metsästykseen.
		Tällaisen rikkomuksen toistuessa tuomaristo voi päättää ankarammas-
		ta seuraamuksesta.

				9 §

Metsästyspäivät	Jokaisen jäsenen tulee osallistua metsästykseen ja saaliin käsitte-
		lyyn. Varsinaisia metsästyspäiviä ovat lauantai ja sunnuntai. Hirviseu-
		rue päättää erikseen muina päivinä tapahtuvasta metsästyksestä.

							4 ( 7 )

Poissaolosakko	
		Mikäli jäsen ei osallistu metsästykseen varsinaisina metsästyspäivinä,
		määrätään poissolopäivältä sakkoa 20 €, joka luetaan hirvi-
		seurueen rahavaroihin.
Poissaolostaan jäsenen on ilmoitettava ennalta mets.johtajalle tai varajohtajalle. Poissaoloksi lasketaan myös, jos jäsen poistuu jahdista ennen klo 12.00 ilman pätevää syytä hirviseurueen vielä jatkaessa metsästystä. Jäsenen on aina ilmoitettava kesken jahdin tapahtuvasta poistumisesta johtajalle tai varajohtajalle.

Poissaolopäivien
korvaus		
		Osallistuminen johdettuun seuruemetsästykseen muuna kuin varsinai-
		sena mets.päivänä korvaa poissaolopäivän, samoin haavoittuneen hir-
		ven jäljittämiseen osallistuminen varsinaisen mets.päivän jälkeen väh-
		hintään 3 tunnin ajan tai muuna kuin varsinaisena mets.päivänä, kor-
		vaa yhden poissaolon varsinaisena mets.päivänä.

Talkoot		Hirviporukan tai mets.seuran virallisiin talkoisiin osallistuminen voi-
		daan lukea metsästyspäiväksi (korvaa mets.päivän).
Poissaolopäivien korvaus on suoritettava ennen seurueen lihaosuuden jakoa, tällöin korvaamatta olevat päivät tulevat korvattavaksi lihaosuudella jolloin päivän arvoksi luetaan 5 kiloa lihaa, joka määrä vähennetään ao. jäsenen lihaosuudesta.
Korvauspäivistä päättä tuomaristo lopullisesti. Jokainen osallistuminen ja korvaus merkitään päivittäin osallistumislistaan.

Seurueesta 
erottaminen	
		Mikäli jäsen ei osallistu metsästykseen varsinaisena mets-. päivänä,
		hänet voidaan erottaa seurueesta siltä mets.kaudelta tuomariston
		päätöksellä, eikä hänellä ole oikeutta saada jakamattomia lihao-
		suuksia eikä suorittamiaan maksuja takaisin.

			10 §

 	Saaliin jako		
		Seurueen saamat lihamäärät jaetaan tasan metsästykseen osallistu-
		vien jäsenten kesken (poisluettuina 9 §:n korvauspäivät), varamiehet
		kuuluvat päämiehensä lihaosuuksien piiriin.

Ampujan osuus	
		Ampujalla on oikeus saada saaliista sarvet (sel.kohta sarvet), pää,
		kieli, sydän, munuaiset ja maksa.

							5 ( 7 )

Sarvet		
		Ampujalla on oikeus valita haluamansa sarvet kaatamistaan hirvistä.
		Mikäli ampuja ei halua hänelle kuuluvia sarvia, tai hänellä on jo aikai-
		semmin tämän seuran metsästyksessä tulleet sarvet, taikka kaatoa ei
		voida osoittaa varmuudella määrätyn ampujan suorittamaksi, arvotaan
		ne hirviseurueen jäsenten kesken, siten että kullakin jäsenellä on oi-
		keus saada vain yhdet sarvet, kunnes kaikilla jäsenillä hirviseurueessa
		on tämän seuran metsästyksessä saadut sarvet..
Mikäli kaikilla on jo yhdet sarvet aloitetaan toisten sarvien jakokierros edelliseen malliin.
Ampuja vastaa sarvien kunnosta arvontaan saakka, joka suoritetaan sen metsästyskauden aikana.
Luovuttamistaan sarvista, jotka on laitettu valmiskuntoon (aluslevyllä puhdistettuna), saakoon luovuttaja tuomariston kulloinkin määräämän korvauksen, jonka uusi omistaja on velvollinen suorittamaan. Mikäli hän ei suostu ed. korvaukseen,  suoritetaan asiasta uusi arvonta.

 	Nahka		
		Nahat kuuluvat hirviseurueen omaisuudeksi ja ne myydään tuomaris-
		ton päättämällä tavalla.

Maanomistajan
lihaosuus		
		Hirven kaatuessa sellaisen kiinteistön omistajan maalle, jolta ei ole
		edustajaa sen kauden hirviseurueessa, saa hän saaliseläimestä aikui-
		sen hirven osalta n. 5 kiloa ja vasan osalta n. 3 kiloa lihaa. Mikäli liha-
	 	osuutta ei voida vaikeuksitta toimittaa kiinteistön omistajalle, voi tuo-
		maristo päättää muusta lihaosuuden korvaavasta suorituksesta.

Tämän lisäksi ennetaan arvontaperiaatetta noudattaen n. 3 kiloa lihaa kymmenelle hirviseurueeseen kuulumattomalle kiinteistön omistajalle, jotka eivät ole koskaan saaneet ed. kohdassa mainittua kiinteistön omistajan lihaosuutta.

 	Hirvipäivällinen	
		Hirviseurua velvoitetaan järjestämään päivällistapahtuma maansa
		vuokranneille, kyläläisille ja seuran jäsenille.

				11 §

 	Rahavarat ja maksut	
		Hirviseurue muodostaa taloudellisesti itsenäisen yhtymän, joka vastaa
		hirvenmetsästyksestä aiheutuvista kuluista ja kustannuksista noudatta-
		malla tältäkin osin tasajaon periaatetta jäsenten kesken.
Jäsenen on suoritettava hänen osakseen tulevat maksut sovittuun määräaikaan mennessä. Mikäli maksut jää suorittamatta tai viivästyy huomattavasti, tuomaristo voi erottaa jäsenen sen vuoden hirviseu-
rueesta.
Hirviseurueen rahavaroja hoitaa mets.johtaja tai hänen määräämänsä seurueen jäsen.
					6 ( 7 )

Hirviliiterimaksu	
		Jokaista metsästysvuokrasopimusta kohti määräytyy hirviliiterimaksu,
		joka on 500 €  1.1.2017 alkaen.  Aikaisemmin  suoritetut hirviliiterimak-
		sut huomioidaan ko summaan. Sellaisen metsästysvuokrasopimuksen,
		jolta on suoritettu hirviliiterimaksuja sopimuksen jakautuessa useampiin
		sopimuksiin, maksetut maksut luetaan hyväksi. Maksu on suoritettava
		kertakorvauksena seuran tilille ja on ehtona metsästykseen osallistumi-
		selle. Maksu suorituksesta tulee merkitä hirvipäiväkirjaan ja jäsen /sopi-
		mus kortistoon. 

				12 §

 	Valitusoikeus	
		Jokaisesta päätöksestä, joka koskee jäsenen etua tai oikeutta taikka
		jolla hänelle määrätty rikkomusperusteinen seuraamus, hänellä on
		oikeus valittaa seuran johtokunnalle 2 §:ssä määrätyssä ajassa.
		Yhdistyksen puitteissa johtokunta käsittelee asian lopullisesti.

				13 §

Hirvilaskenta	
		Hirviseurue on velvoitettu suorittamaan alueellaan metsästyskaudella
		hirvilaskennan, josta ilmenee kulloinkin vallitseva hirvikanta.

Johtajan velvoite	
		Metsästyksen päätyttyä johtaja antaa riistanhoitoyhdistykselle ja muil-
		le alan järjestöille niiden pyytämät tiedot metsästyksestä.
		Kaikki metsästystapahtumat, rikkomukset, rangaistukset ja tuoma-
		riston päätökset on kirjattava metsästyspäiväkirjaan, joka luovutet-
		tava seuran johtokunnalle sen vuoden loppuun mennessä.
		Kaikesta seurueen tekemisistä vastaa metsästysseurueen johtaja
		seuran johtokunnalle.

				14 §

Sääntöjen merkitys	
		Näiden sääntöjen tarkoituksena on taata hirvenmetsästyksen
		järjestäminen turvalliseksi sekä muutoinkin säännösten ja hyvien
		metsästystapojen edellyttämällä tavalla.

 	Sääntöjen tuntemus ja vahvistus
		Ennen hirvenmetsästyksen aloittamista jokaisen hirviseurueen jäse-
		nen on tutustuttava sääntöihin ja tämän jälkeen allekirjoituksellaan 
		vahvistettava sitoutuvansa noudattamaan näitä sääntöjä.

							7 ( 7 )
				
				15 §

 	Voimassaolo	Nämä säännöt on hyväksytty metsästysseuran vuosikokouksen
 		4.2.2017 päätöksellä ja ovat voimassa toistaiseksi.
Näitä sääntöjä voidaan muuttaa tai uusia vain metsästysseuran yleisen kokouksen päätöksellä, edellyttäen että siitä on mainittu kokouskutsussa.

Allekirjoitus		Kuusamossa, 4 päivänä helmikuuta 2017

		KEMILÄN SEUDUN METSÄSTÄJÄT RY

		psta 	Pertti Koski